SI-SI-DRA

"SI-SI-DRA" ir krāsaina Rīgas Kinostudijas leļļu animācijas filma, ko režisors Arnolds Burovs uzņēmis 1977. gadā pēc Arnolda Burova un Jāņa Petera scenārija. Operators Pēteris Trups, mūzikas autors Ivars Vīgners, skaņu režisors Igors Jakovļevs.SI-SI-DRA, informācija Kino muzeja datubāzē, pārskatīta 

 Sižets 
Animācijas filmas darbība norisinās kāda daudzdzīvokļu nama kāpņu telpā. Kāds puika Pēcis (lomu ierunājusi Velta Skurstene) dodas ciemos pie Maijas uz dzimšanas dienu Ceriņu ielā Nr. 3, dz. 50, bet kāpņu telpā skaļi ālējas, atstāj zemē nomestu ielūgumu un ziedu ietinamo papīru, kas negaidot pārvēršas par sivēnu Si Si Dra ("sivēns sivēna draugs", kas arī rakstīts sivēnam uz vieniem sāniem, uz otriem — tas pats krieviski: По По Дру - "поросенок поросенку друг"; lomu ierunājusi Vera Singajevska). Pēcis sivēnu atpazīst un cenšas padzīt, bet tas tikai pasmejas, tomēr sola nestaigāt visur viņam līdzi, ja Pēcis uzklausīs viņa noteikumus. Turpinājumā sivēns turpat kāpņu telpā Pēcim ar projektoru demonstrē Gunāra BērziņaPadomju gūsts karavīra karikatūrās, raksts laikrakstā Rīgas Apriņķa avīze (), pārskatīts  zīmētas bildes, dziesmas veidā stāstot dažādus padomus, kā jāuzvedas viesībās pie galda, u.tml.

Beigās Pēcis acīmredzot ir guvis mācību ("Paldies, draudziņ, es visu sapratu!"), un kārtīgi dodas ciemos pie Maijas, pēc brīža iznesdams sivēnam tortes gabaliņu un kafiju.

 Citāti 
 "Liekam jaunu bildi iekšā!"
 "Ja tu uzvedīsies tā, mūžam būsi Si-Si-Dra!"
 "Pats tāds īss un prātiņš īsiņš"

 Atsauces 

 Ārējās saites 
 SI-SI-DRA portālā Kino Muzeja
 SI-SI-DRA portālā YouTube

Kategorija:1977. gada animācijas filmas
Kategorija:Latvijas animācijas filmas
Kategorija:Arnolda Burova filmas
Kategorija:PSRS filmas
Kategorija:Rīgas Kinostudijas filmas